stanford-oval/wikipedia huggingface dataset:
Spacebus
Spacebusit > Spacebus 3000 > Spacebus 3000B3

Uudet asiakkaat:
SES Americom, Operaattori Yhdysvalloissa.
Eurasiasat, Monakoon rekisteröity yritys.
Centre National d'Études Spatiales, (CNES), Kokeellinen STENTOR
PanAmSat
Brasilialainen operaattori.
Stellat (per. 2001 France Telecom (70%) ja Europe*Star (30%)).
Yksi Ariane 4 laukaisu, Ariane 5, Atlas 5 ja Proton-laukaisuja.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | - | Turksat 2A | Türksat AS | 3525 | 32 Ku | Ariane 44P V137 | 10.1.2001 | 2014 | 42°E - = Eurasiasat 1 |
| 2 | - | Atlantic Bird 3 | Stellat | 4100 | 35Ku + 10C | Ariane 5 ECA | 5.7.2002 | - | 5°W ex Stella 5 |
| 3 | - | Hot Bird 6 | Eutelsat | 3905 | 28 Ku + 4 Ka | Atlas 5 | 21.8.2002 | - | TVD 13°E |
| 4 | - | Stentor | CNES | 2080 | 6Ku + 1EHF | Ariane 5 | 11.12.2002 | - | Epäonnistunut laukaisu |
| 5 | - | AMC 9 | SES Americom | 4100 | 24C + 24Ku | Proton-K Briz-M | 6.6.2003 | - | 79°W ex GE 12 |
| 6 | heinäkuu 2003 | Hot Bird 7A | Eutelsat | 4100 | 38 Ku | Ariane 5 ECA | 11.3.2006 | - | TVD 13°E |
| 7 | - | Galaxy 17 | PanAmSat | 4100 | 24Ku + 24C | Ariane 5 | 5.5.2007 | - | 74°W |
| 8 | kesäkuu 2003 | Star One C1 | Brazilsat | 4100 | 28C + 16Ku + 1X | Ariane 5 | 14.11.2007 | - | =Simon Bolivar 1 |
| 9 | tammikuu 2005 | Star One C2 | Brazilsat | 4100 | 28C + 16Ku + 1X | Ariane 5 | - | - | =Simon Bolivar 2 |
Spacebusit > Spacebus 3000 > Spacebus 3000B3S

Luxembougilainen SES Astra - Astra 1K.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | 1997 | Aatra-1K | SES Astra | 5250 | 52Ku + 3Ka | Proton | 25.11.2002 | - | Epäonnistunut laukaisu |
Spacebusit > Spacebus 4000 > Spacebus 4000B2

Uusi asiakas on norjalainen Telenor
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | 23.2.2006 | Türksat-3A | Turksat AS | 5250 | 24 Ku | Ariane 5 | 2007 loppu | - | 42°E |
| 2 | 24.4. 2007 | Thor 6 | Telenor | 3000 | 36 Ku | Ariane 5 | kesä 2009 | - | 1°W |
Spacebusit > Spacebus 4000 > Spacebus 4000B3

Uudet asiakkaat:
Ranskan asevoimat  (Délégation générale pour l'armement) -  Syracuse 3
Regional African Satellite Communication Organization, Abidjan, Norsunluurannikko - Rascom-QAF1 satelliitti. Propulsiojärjestelmä viallinen
PT Indosat Tbk ja  Palapa-D satelliitti
Indonesialle, Australialla.
4 laukaisua Ariane 5:llä ja yksi Pitkä Marssi raketilla.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | - | Syracuse-3A | DGA | 3725 | SHF + EHF | Ariane 5 | 13.10.2005 | - | 47°E |
| 2 | - | Syracuse-3B | DGA | 3725 | SHF + EHF | Ariane 5 | 10.8.2006 | - | 5.2°W |
| 3 | - |  Rascom-QAF1 | RascomStar-QAF | 3200 | 8C + 12Ku | Ariane 5 | 21.12.2007 | - | 2.85°E |
| 4 | 29.6.2007 | Palapa-D | PT Indosat Tbk | 4100 | 24+11C + 5Ku | LM-3B | 2009 loppu | - | 113°E |
Spacebusit > Spacebus 4000 > Spacebus 4000C1

Korea Telecom.
Käyttöön otettin Sea Launchin Zenit-kantoraketti.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |

| 1 | - | Koreasat-5 | Korea Telecom | 4465 | - | Zenit 3SL | 22.8.2006 | - |  |
Spacebusit > Spacebus 4000 > Spacebus 4000C2

Kolme uutta tilaajaa Kiinan kansantasavallasta:
APT Satellite Company Ltd, Hong Kong
Chinasat, China Satellite Communication Corporation, Peking
China Telecommunications Broadcast Satellite Corporation (Chinasat, Zhongxing).
Satelliitit laukaistiin Pitkä Marssi-kantoraketeilla.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | - | APStar 6 | APT Satellite Company Ltd | 4680 | 38C + 12Ku | CZ-3B | 12.4.2005 | - | 134°E - ex APStar 5B |
| 2 | 11.6.2004 | Chinasat 9 | Chinasat | 4500 | 22 Ku | CZ-3B | - | - | Zhongxing 9, ZX 9 |
| 3 | 6.12.2005 | Chinasat 6B | ChinaSatcom | 4600 | 38 C | CZ-3B | 5.7.2007 | - |  |
Spacebusit > Spacebus 4000 > Spacebus 4000C3

Asiakas: SES Americom. Laukaisut Proton-raketilla.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | - | AMC 12 | SES Americom | 4979 | 72 C | Proton-K Briz-M | 3.2.2005 | - | 37,5°W entinen GE1i, Astra 4A, Star One C1, nykyinen Worldsat-2 |
| 2 | - | AMC 23 | SES Americom | 4981 | 18C + 20Ku | Proton-K Briz-M | 29.12.2005 | - | entinen GE 2i, Worldsat 3, 172,0°E |
Spacebusit > Spacebus 4000 > Spacebus 4000C4

Asiakkaana kanadalainen Ciel Satellite.
Laukaisuista kaksi tehdään Sea Launchin Zenitilla ja yksi Protonilla.
| Numero | Sopimus solmittu | Satelliitti | Asiakas | Massa (kg) | Hyötykuorma | Kantoraketti | Laukaisu | Käyttö päättyy | Kommentti |
| --- | --- | --- | --- | --- | --- | --- | --- | --- | --- |
| 1 | Maaliskuu 2006 | Ciel 2 | Ciel Satellite | 5575 | 32 Ku | Proton-K Briz-M | 2008 lopussa | - | 129°W |
| 2 | Syyskuu 2006 | Eutelsat-W2A | Eutelsat | 5700 | 46Ku + 10C + S | Zenit 3SL | - |  |  |
| 3 | 21.12.2006 | Eutelsat-W7 | Eutelsat | 5600 | 70 Ku | Zenit 3SL | 2009 | - | 36°E |
Express-4000

6. joulukuuta 2007 Thales Alenia Space ja venäläinen NPO Prikladnoi Mekhaniki (ven: НПО ПМ), Krasnojarsk solmivat  sopimuksen uuden tietoliikennesatelliitin toteutuksesta. Sen nimi on Express-4000 ja se kehitetään Spacebus 4000:sta. Tietoliikennelaitteet tulevat Thales Alenia Spacelta, satelliittirunko tehdään Venäjällä.
Aiheesta muualla

The SPACEBUS Family for Communication Satellites, Paper IAF-85-379, XXXVth International Astronautical Congress, Stockholm, Sweden, October 7 - 12,1985 - D.E. Koelle, MBB, Ottobrunn, FRG - Jean-Jacques Dechezelles, Aerospatiale, Cannes, France, own archives (Arkistoitu – Internet Archive)
Encyclopedia Astronautica, Avaruustietokanta, jossa tietoliikennesatelliiteista mm. rataparametrit
Gunter’s Space Page, saksalainen avaruusalustietokanta, jossa mm. kronologinen selvitys tehdyistä satelliittien laukaisuista
The Spacecraft Encyclopedia (Arkistoitu – Internet Archive) and its chronological list of all satellites launched with detailed information
The Thales Alenia Space website Thales Alenia-yrityksen sivusto
Spacemart,  lehdistötiedote
Space Newsfeed (Arkistoitu – Internet Archive), lehdistötiedote
Itoshima

| Itoshima (糸島市) |
| --- | --- |
 Futamigauran valkoinen torii ja meotoiwa
 lippu:  Symboli
 Itoshiman sijainti Fukuokan prefektuurissa
 Itoshima
 Koordinaatit: 33°33′14″N, 130°11′52″E 
Valtio:  Japani
Alue:  Kyūshū
Prefektuuri:  Fukuokan prefektuuri
Pinta-ala:  
 – Kokonaispinta-ala:  215,70 km²
Väkiluku (2019):  101 667
 – Väestötiheys:  471,3 as./km²
Symbolit:  
 – Puu:  Vaahtera
 – Kukka:  Hibiscus hamabo
 – Väri:  Keltainen
 
 http://www.city.itoshima.lg.jp/ 
Infobox OKVirheellinen NIMI-arvo: 
Itoshima (jap. 糸島市, Itoshima-shi) on Japanin kaupunki Kyūshūn saarella Fukuokan prefektuurissa. Se sijaitsee prefektuurin länsiosassa Fukuokan länsi- ja Karatsun itäpuolella Genkainmeren rannalla. Etelässä kohoavat Sefurivuoret. Kaupungissa on 101 667 asukasta (vuonna 2019) ja sen pinta-ala on 215,70 neliökilometriä.
Itoshimassa toimii Kyūshūn yliopiston kampus. Kaupunkia palvelee JR Kyūshūn Chikuhi-linja. Matka Fukuokan keskustasta Itoshiman Chikuzen-Maebarun rautatieasemalle kestää 30 minuuttia.
Aiheesta muualla

Kuvia tai muita tiedostoja aiheesta Itoshima Wikimedia Commonsissa
Kaupungin internetsivut (japaniksi)
Intermezzo II

| Intermezzo II Satyricon |
| --- | --- | --- |

EP-levyn tiedot
 Äänitetty : 1996–1999
 Julkaistu: 1999
 Tuottaja(t): Satyr
 Tyylilaji: black metal
 Kesto: 20.08
 Levy-yhtiö: Moonfog Productions
Satyriconin muut julkaisut
| Megiddo 1997 | Intermezzo II 1999 | Rebel Extravaganza 1999 |
Intermezzo II on norjalaisen black metal -yhtye Satyriconin EP. Se julkaistiin vuonna 1999.
Kappaleet

A Moment of Clarity – 6.40
I.N.R.I. – 2.10 (At 251 BPM)
Nemesis Divina – 5.15 (Clean Vision Mix)
Blessed from Below: Melancholy/Oppression/Longing – 6.03
Kokoonpano

Satyr – kitara, basso, kosketinsoittimet, laulu
Frost – rummut
Vierailevat muusikot
Sanrabb – kitara kappaleissa "A Moment of Clarity" ja "INRI"
Ingar Amlien – basso kappaleissa "A Moment of Clarity" ja "INRI"
Vegard Blomberg – syntetisaattori kappaleissa "A Moment of Clarity" ja "INRI"
Aiheesta muualla

EP battlegrim.net-sivustolla (englanniksi)
Intermezzo II Discogsissa. (englanniksi)
Albumi Intermezzo II Encyclopaedia Metallum -sivustolla (englanniksi)
Satyricon
| --- | --- |
Studioalbumit:   Dark Medieval Times  The Shadowthrone  Nemesis Divina  Rebel Extravaganza  Volcano  Now, Diabolical  The Age of Nero  Satyricon  Deep Calleth Upon Deep  Satyricon & Munch 
EP:t:   Megiddo  Intermezzo II  My Skin Is Cold 
Kokoelmat:   The Box Set  Ten Horns – Ten Diadems 
Livealbumit:   Live at the Opera 
Split-albumit:   The Forest Is My Throne / Yggdrassil 
Singlet:   ”Fuel for Hatred”  ”K.I.N.G.”  ”The Pentagram Burns”  ”Black Crow on a Tombstone”  ”Our World, It Rumbles Tonight”  ”Deep Calleth Upon Deep”  ”To Your Brethren in the Dark” 
Videografia:   Mother North  Roadkill Extravaganza 
Musiikkivideot:   "Mother North"  "Fuel for Hatred"  "K.I.N.G."  "The Pentagram Burns"  "Black Crow on a Tombstone"  "Phoenix"
Super Mario 64

| Super Mario 64 |
| --- | --- |

Kehittäjä:  Nintendo EAD
Julkaisija:  Nintendo
Jakelija:  Nintendo eShop
Ohjaaja:  Shigeru Miyamoto Yoshiaki Koizumi Takashi Tezuka
Tuottaja:  Shigeru Miyamoto
Säveltäjä:  Kōji Kondō
Pelisarja:  Super Mario
Julkaistu:  Nintendo 64JP 23. kesäkuuta 1996NA 29. syyskuuta 1996EU 1. maaliskuuta 1997 iQue PlayerCHN 21. marraskuuta 2003
Lajityyppi:  tasohyppely
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Nintendo 64, iQue Player
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Super Mario 64 (jap. スーパーマリオ64) on Nintendon kehittämä ja vuonna 1996 julkaisema tasohyppelypeli Nintendo 64 -pelikonsolille. Peli julkaistiin vuonna 1997 Euroopassa. Peli oli Pilotwings 64:n ohella ainoa Nintendo 64:n julkaisupeli. Super Mario 64 oli konsolinsa lippulaivoja ja sitä on myyty yhteensä 12 miljoonaa kappaletta. Lukumäärään ei ole laskettu mukaan myyntejä Wiin Virtual Consolesta.
Super Mario 64 oli Mario-pelisarjan ensimmäinen 3D-tasohyppelypeli. Peli vaikutti genreensä, kuten Super Mario Bros. oli tehnyt noin 10 vuotta aiemmin. "Vallankumouksellisena" pidetty Super Mario 64 jätti jälkensä pelialalle ja se on vaikuttanut useisiin kolmiulotteisiin peleihin.
Pelistä julkaistiin uusi versio Nintendo DS -käsikonsolille vuonna 2004 nimellä Super Mario 64 DS. Juoni ja hahmot poikkeavat hieman alkuperäisestä, sillä tässä pelissä pääsee pelaamaan Marion lisäksi myös Yoshilla, Luigilla ja Wariolla. Peli on saatavilla myös Wiin Virtual Console -ominaisuuden kautta. Tämän avulla peliä pääsee pelaamaan alkuperäistä suuremmalla 576i-resoluutiolla.
Tarina

Pelin tarinassa Prinsessa Peach on kutsunut Marion linnaansa syömään kakkua. Seikkailu alkaa linnan pihamaalta, ja kun Mario astuu tohkeissaan linnaan, hän huomaa siellä olevan meneillään jotain outoa. Koko paikka on aivan hiljainen. Bowser on kidnapannut Prinsessan ja pitää häntä panttivankinaan. Hän on myös varastanut linnaa suojelevat tehotähdet (Power Stars), ja kätkenyt ne pääasiassa erilaisista huoneista löytyvien maalausten sisälle sekä erilaisiin oveliin piilopaikkoihin. Maalaukset toimivat portaaleina Sienivaltakunnan eri kolkkiin. Kerättyään tehotähtiä Mario pääsee uusiin maailmoihin.
Pelaaminen > Marion liikkeet

Mariolla on kerättävänään 120 tähteä 15 erilaisesta kentästä. Jokaisessa kentässä on seitsemän erilaista tehtävää, joiden suorittamisesta palkitaan tähdellä. Lisäksi pelissä on lukuisia salaisia alueita etsittävänä. Mario pystyy muun muassa uimaan, lentämään, muuttumaan metalliseksi ja näkymättömäksi, ampumaan itsensä tykillä ja kävelemään pilvissä.
Super Mario 64:ssä on runsaasti uusia liikkeitä verrattuna vanhempiin Mario-peleihin 3D-maailmaan siirtymisen myötä. Mario voi juosta, kävellä, hiipiä, uida, kiivetä ja hyppiä suuria matkoja pelaajan käyttäessä vain analogista sauvaansa ja A-nappia. Koska Marion tavaramerkki oli aiemmissa peleissä juuri hyppiminen, panostettiin Super Mario 64:ssä erityisen suuresti hyppelyyn. Tavallisen hypyn lisäksi pelaaja voi tehdä tuplahyppyjä, triplahyppyjä, takaperinvoltteja, pitkiä hyppyjä sekä seinähyppyjä, jotka eivät olleet mahdollisia ensimmäisissä, 2D:hen perustuvissa Mario-peleissä.
Mariolla on myös pari fyysistä taisteluliikettä. Hänen perusiskunsa on lyöminen, joka ilmassa tehtäessä muuttuu hyppypotkuksi. Hyökätessään juostessaan suorittaa Mario heittäytymisen. Niin ikään kumartumisnappia painettaessa ilmassa Mario tekee Ground Pound -liikkeen, jolla voi murskata alla olevia esteitä. Mario voi myös tehdä erikoispitkän hypyn, jonka saa aikaan painamalla ensin kumartumisnäppäintä liikkeessä ja sen jälkeen hyppynäppäintä.
Pelaaminen > Pelialue

Super Mario 64 sijoittuu prinsessa Peachin suureen linnaan, jossa on neljä kerrosta, pohjakerros, pääkerros ja kaksi yläkerrosta, ja torni, joka sijaitsee ylimpänä. Näissä kerroksissa on maalauksia, joiden sisälle hyppäämällä Mario matkustaa aina uuteen maailmaan. Kaikki tasot sisältävät kuusi varsinaista tehtävää sekä yhden erikoistehtävän, joka suoritetaan keräämällä 100 kolikkoa.
Jokainen taso on aina yksittäinen tapahtumapaikka, jossa pelaaja voi seikkailla vapaasti ilman aikarajoitteita. Suorittaakseen tasossa olevan tehtävän ja löytääkseen tehotähden, täytyy pelaajan suorittaa joku erityinen tavoite, johon annetaan vihje aina ennen tason sisälle sukeltamista. Kerättyään tarpeeksi tehotähtiä pääsee pelaaja haastamaan Bowserin, jonka voitettuaan avautuu pääsy seuraavaan kerrokseen, jossa odottavat taas uudet tasot ja tehtävät. Pohjakerrokseen päästäkseen tarvitsee 8 tehotähteä, ensimmäiseen yläkerrokseen 30 tehotähteä, ylimpään kerrokseen 50 tehotähteä ja torniin 70 tehotähteä.
Mario saa pelin aikana avukseen kolme erikoislakkia. Siipilakki mahdollistaa lentämisen, Metallilakki tekee Mariosta voittamattoman ja mahdollistaa kävelyn veden alla. Näkymättömyyslakki myös tekee Mariosta voittamattomen sekä mahdollistaa joidenkin seinien läpi kävelemisen. Jokaisen lakin vaikutus kestää vain vähän aikaa, joten niitä käyttäessä tulee toimia nopeasti.
Joissain tasoissa pinkki Pommi-Ommi (engl.  Bob-omb Buddy) voi avata Mariolle piilotettuja tykkejä, joiden sisään kiipeämällä Mario pystyy lentämään kaukaisiin paikkoihin. Mikäli tykkiin hyppää Siipilakki päässään, voi Mario alkaa lentää todella nopeasti ja korkealla.
Tornissa on niin kutsutut "loputtomat portaat". Torniin pääsee myös alle 70 tehotähdellä, mutta tornin portaat ovat silloin loputtomat. Jos torniin menee yli 70 tehotähdellä, pelaaja pääsee tornin huipulle.
Kehitysprosessi

1990-luvun alussa Shigeru Miyamoto kehitteli ideaa kolmiulotteisesta Mario-pelistä kehittäessään vuonna 1993 ilmestynyttä Star Foxia Super Nintendo Entertainment Systemille. Star Fox käytti grafiikan käsittelytehoa kasvattavaa Super FX -piiriä; Miyamoto mietti käytävänsä piiriä kehittääkseen Super Mario FX -pelin konsolille. Pelin pelaamisen halutiin perustuvan "maailmaan pienoiskoossa, kuin pienoisjunat". Star Foxin parissa työskennelleen ohjelmoija Dylan Cuthbertin mukaan Super Mario FX ei ollut ikinä pelin, vaan Super FX -piirin koodinimi. Miyamoto kehitteli ideaa uudelleen Nintendo 64:ää ajatellen, koska sen ohjaimessa oli enemmän nappeja pelaamisen kannalta. Tammikuun 1993 Consumer Electronics Show (CES) -messuilla Star Foxin yhteydessä esiteltiin myös puhuvaa kolmiulotteista animoitua Marion päätä; Giles Goddardin ohjelmoimana se myöhemmin nähtiin pelin aloitusruudussa.
Super Mario 64:n kehitys alkoi 7. syyskuuta 1994 ja päättyi 20. toukokuuta 1996, ja ensimmäisenä kehitettiin hahmoja, kameraa ja ohjattavuutta. Kuukausia käytettiin pelkästään kameran toiminnan ja ulkoasun miettimiseen. Marion ohjattavuuteen käytettiin paljon aikaa, ja ennen pelialueiden luomista Marion liikkumista ja animointia testattiin yksinkertaisella testialueella. Aluksi harkittiin isometristä kuvakulmaa ja lineaarista etenemistä aiempien Mario-pelien tavoin, mutta lopuksi päädyttiin vapaaseen kamerankääntelyyn ja vapaasti tutkittavaan 3D-maailmaan. Super Mario 64 esiteltiin ensimmäistä kertaa vuonna 1995 Nintendon Shoshinkai-messuilla Japanissa. Peli oli tällöin puoliksi valmis. Alun perin peliin oltiin suunniteltu 32 tasoa, mutta määrä pienennettiin lopuksi viiteentoista.
Shigeru Miyamoto on sanonut, että peli on saanut useita vaikutteita tosielämästä. Esimerkiksi eräs hahmo on kuin ohjaaja Takashi Tezukan vaimo, joka on usein hiljainen, mutta eräänä työntäyteisenä päivänä hän oli hermostuessaan suorastaan räjähtänyt. Pelissä on hahmo, joka kutistuu kun Mario katsoo sitä, mutta suurenee, kun Mario katsoo poispäin. Pelissä on myös aiempaa enemmän puzzleja, joka saattaa osittain johtua siitä, että peliä kehitettiin samaan aikaa The Legend of Zelda: Ocarina of Timen kanssa. Zelda julkaistiin pari vuotta Marioa myöhemmin, mutta osa Zeldan puzzleista on siirretty Marioon.
Pelissä merkittävä ominaisuus kuitenkin oli hahmon lähes täysin vapaa liikutettavuus isolla kokonaisella alueella, kun taas samana vuonna Sonyn PlayStationille julkaistussa Crash Bandicoot -pelissä olivat tasot ns. käytävätyyppisiä.
Vastaanotto

Ennen julkaisuaan Super Mario 64 sai innokkaan vastaanoton. GamePro kommentoi vuonna 1995 Shoshinkai-messuilla esitellyn prototyypin sujuvuutta ja toiminnan "räjähtävyyttä", vaikka peli oli tuolloin vasta puoliksi valmis. Ed Semrad Electronic Gaming Monthly -lehdestä oli samaa mieltä ja kehui Mario-hahmojen uutta kolmiulotteista animointia, joka oli aikaisemmin vain kaksiulotteista. Interactive Studiosin johtaja Andrew Oliver kehui prototyyppiä "uskomattoman sujuvaksi", etenkin verrattuna aikansa PlayStation-peleihin, joiden kehittäjät kamppailivat teknisten ongelmien kanssa: "Kamerat tärisivät, 3D-rautalankamalleissa näkyi halkeamia, tekstuurit vääntyivät, ja kolmannen persoonan hahmon saaminen tuntumaan todella hyvältä ja kameran seuraaminen hyvin tuntui aina olevan saavuttamattomissa. Mario 64 oli niin ammattimainen; ei tärinää, ei värinää, ei vääntymiä tai halkeilevia tekstuureja. PlayStation oli 32-bittinen kokonaislukumatematiikalla ja N64 oli 64-bittinen liukulukumatematiikalla, joten oli hyvä syy, että se toimi niin paljon paremmin."
Alex. Brown & Sons -pankin analyytikko Larry Marcus muistelee Super Mario 64:n olleen vuoden 1996 E3-messujen odotetuin peli ja muistelee ryhmän teinejä "tönineen toisiaan päästäkseen testaamaan sitä". Suomessa Super Power -lehti sanoi vuoden 1996 E3-messuilla pelin olleen "uuden konsolin lipunkantaja" ja "useammastakin vinkkelistä tarkasteltuna vallankumouksellinen - kolmiulotteinen maailma ja täydellinen vapaus on aivan uusi kokemus".
Super Power antoi Super Mario 64:lle myöhemmin Nintendo 64:n Euroopan-julkaisun aikaan maaliskuussa 1997 arvosanaksi 98/100. Pelin analogiohjausta kehuttiin uskomattoman tarkaksi, se "saattaa vaikuttaa jopa liian monimutkaiselta, mutta kun liikkeitä oppii käyttämään, Mariosta tulee hyvin monipuolinen ja paljon tehokkaampi kuin ennen." Pelin monipuolisia kenttiä ja uusia ominaisuuksia kehuttiin. Pelin ansiona nähtiin "Mario-pelien ainutlaatuisen hengen siirtäminen huiman hienoon graafiseen ympäristöön", minkä nähtiin johtuvan myös säveltäjä Koji Kondon "paremmin kuin koskaan" toimivasta musiikista. Arvostelun lopuksi Super Mario 64:n sanottiin olevan "paras koskaan tehty konsolipeli".
Aiheesta muualla

Super Mario 64 MobyGamesissa (englanniksi)
Super Mario 64 Super Mario Wikissä
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2 
Mario Prinsessa Peachin linnan pihassa.
TUL:n pesäpallomestaruus 1946

Työväen Urheiluliiton pesäpallomestaruudesta pelattiin 13. kerran vuonna 1946. Työväen Mailapojat jatkoi voittokulkuaan. Sarja toimi myös karsintana PEVA:n järjestämään SM-sarjaan kaudeksi 1947.
TUL:n Mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Työväen Mailapojat | 8 | 8 | 0 | 0 | 61-11 | 14 |
| Tampereen Pesäpeikot | 8 | 6 | 0 | 2 | 71-12 | 12 |
| Kuusankosken Puhti | 8 | 6 | 0 | 2 | 41-14 | 12 |
| Turun Toverit | 8 | 5 | 0 | 3 | 40-53 | 10 |
| Forssan Alku | 8 | 5 | 0 | 3 | 51-51 | 10 |
| Lappeenrannan Työväen Urheilijat | 8 | 2 | 0 | 6 | 20-54 | 4 |
| Helsingin Kullervo | 8 | 2 | 0 | 6 | 41-57 | 4 |
| Jyväskylän Veikot | 8 | 1 | 0 | 7 | 27-67 | 2 |
| Idänpään Toive, Hämeenlinna | 8 | 1 | 0 | 7 | 15-68 | 2 |
Helsingin Kullervo, Jyväskylän Veikot ja Idänpään Toive putosivat ja tilalle nousivat Haminan Ponteva, Riihimäen Pyrkivä ja Lohikosken Lohi (J:kylä).
Työväen Mailapojat ja Tampereen Pesäpeikot pelasivat myös Pesäpallon SM-sarjassa, josta Pesäpeikot sijoituksensa perusteella putosi. Kuusankosken Puhti ja Turun Toverit nousivat SM-sarjaan. TuTo:n kieltäydyttyä paikasta, Pesäpeikot sai loppujen lopuksi pitää paikkansa SM-sarjassa.